recursal/SuperWikiNEXT-32B huggingface dataset:
**পিরপাঞ্জাল রেল সুড়ঙ্গ** হল ভারত এর জম্মু ও কাশ্মীর রাজ্যে অবস্থিত জম্মু -উধমপুর-শ্রীনগর-বারামুলা রেলপথের অংশ।এটি পিরপাঞ্জাল পর্বতশ্রেণকে ভেদ করে চলেগেছে।এর দৈর্ঘ্য ১১.২১৫ কিলোমিটার।এই রেল সুড়ঙ্গ বিচলেরি উপত্যকা ও কাশ্মীর উপত্যকার মধ্যে সংযোগ ঘটিয়েছে এবং কাশ্মীর উপত্যকার মানুষের জীবন যাত্রায় গতি আনবে এই রেল সুড়ঙ্গ।

সুড়ঙ্গের বিবরণ
---------------

এই সুড়ঙ্গটির দৈর্ঘ্য ১১.২১৫ কিলোমিটার এবং এটি সমুদ্র পৃষ্ঠ থেকে ২,১৯৪ মিটার (৭,১৯৮ ফুট)।সুড়ঙ্গটি ৮.৪০ মিটার চওড়া ও ৭.৩৯ মিটার উচু সুড়ঙ্গের মেঝে থেকে।এটি জহর সুড়ঙ্গের ৫০০ মিটার নীচ দিয়ে পিরপাঞ্জাল পর্বতকে অতিক্রম করেছে।  সুড়ঙ্গে একটি রেলপথ রয়েছে এবং এর পাশে সুড়ঙ্গের মধ্যে ৩ মিটার চওড়া সড়ক পথ রয়েছে যা আপতকালিন সময়ে খুবই দরকারি।এছাড়া সুড়ঙ্গে ৬০ মিটার অন্তর অন্তর সিসিটিভি,স্মোক ডিটেক্টর ও অগ্নিনির্বাপক ব্যবস্থা রয়েছে।পিরপাঞ্জাল রেল সুড়ঙ্গটি এশিয়ার দ্বিতীয় দীর্ঘতম রেল সুড়ঙ্গ ছিল নির্মাণ কালে বর্তমানে এটি এশিয়ার চতুর্থ দীর্ঘ রেল সুড়ঙ্গ।

প্রকল্পের অগ্রগতি
-----------------

কাশ্মীর উপত্যকায় কাজিগুন্দের সঙ্গে বানিহালের বিচল্লি উপত্যকায় সংযোগকারী জম্মু-বারামুল্লা রেলপথের ১১.২১৫ কিলোমিটার (৭ মাইল) দীর্ঘ বানিহাল-কাজিগুন্দ সুড়ঙ্গটি উধামপুর-শ্রীনগর-বারামুলা রেল সংযোগ প্রকল্পের অংশ হিসাবে নির্মিত হয়েছে। চার বছরের মধ্যে সুড়ঙ্গ খনন সম্পন্ন করা হয়েছিল অক্টোবর ২০১১ সালে, রেলপথের সঙ্কেত ব্যবস্থা ও রেলপথ স্থাপন পরবর্তী এক বছরে সম্পন্ন হয়েছিল এবং ২৮ ডিসেম্বর ২০১২ সালে পরীক্ষামূলক রেল চলাচল শুরু হয়েছিল। এই সুড়ঙ্গটি ২৬ জুন ০১৩ সালে চালু করা হয়েছিল এবং বাণিজ্যিক ভাবে ২৭ জুন ২০১৩ সাল থেকে শুরু হয়েছিল।

তথ্যসূত্র
---------

1. 1 2 3  "ভূস্বর্গে মেলবন্ধনের রেলে মনমোহন-সনিয়া"। archives.anandabazar.com। ২৭ জুন ২০১৩। সংগ্রহের তারিখ ২১ অক্টোবর ২০১৮।
2. ↑  "J & K Project Brief"। *usbrl.org*। ৪ মার্চ ২০১৭ তারিখে মূল থেকে আর্কাইভ করা।
3. ↑  "India's longest railway tunnel unveiled in Jammu & Kashmir"। The Times of India। ১৪ অক্টোবর ২০১১। ২৯ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১১।
4. ↑  "Railways' Himalayan Blunder"। Tehelka Magazine, Vol 8, Issue 32। ১৩ আগস্ট ২০১১। ১৯ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৮। [*স্থায়ীভাবে অকার্যকর সংযোগ*]

বহিঃসংযোগ
---------

* Pir Panjal Railway Tunnel T80 By N.A.T.M[*স্থায়ীভাবে অকার্যকর সংযোগ*] at IRICEN
**জন মাইকেল ফ্রাঙ্কেনহাইমার** (ইংরেজি: John Michael Frankenheimer) (১৯ ফেব্রুয়ারি, ১৯৩০ – ৬ জুলাই, ২০০২) একজন মার্কিন চলচ্চিত্র নির্মাতা ও পরিচালক। তার পরিচালিত উল্লেখযোগ্য ছবিগুলোর মধ্যে আছে *দ্য মানচুরিয়ান ক্যান্ডিডেট* (১৯৬২), *বার্ডম্যান অফ আলকাটরাজ* (১৯৬২), *দ্য ট্রেইন* (১৯৬৪), এবং *সেভেন ডেস ইন মে* (১৯৬৪)।

প্রাথমিক জীবন
-------------

ফ্রাঙ্কেনহাইমারের জন্ম হয়েছিলো নিউ ইয়র্কের মালবা, কুইন্স-এ। তার মা হেলেন মেরি (জন্মনাম শিডি) এবং বাবা ওয়াল্টার মার্টিন ফ্রাঙ্কেনহাইমার ছিলেন একজন স্টকব্রোকার। ফ্রাঙ্কেনহাইমার ভেবেছিলেন অভিনেত্রী অ্যালি শিডির সাথে আত্নীয়তার সম্পর্ক আছে। ফ্রাঙ্কেনহাইমারের বাবা ছিলেন একজন জার্মান বংশদ্ভূত ইহুদি এবং মা ছিলেন একজন আইরিশ ক্যাথলিক। ফ্রাঙ্কেনহাইমার নিজেও একজন ক্যাথলিক হিসেবেই বেড়ে ওঠেন। ১৯৫১ সালে তিনি ম্যাসাচুসেটসের উইলিয়ামস কলেজ থেকে তারা স্নাতক সম্পন্ন করেন। কোরিয়ান যুদ্ধে মার্কিন বিমান বাহিনীতে লেফটেন্যান্ট পদে কর্মকরত থাকাকালীন তার চলচ্চিত্র নির্মাণের অভিষেক ঘটে। তিনি তখন বিমান বাহিনীর জন্য একটি তথ্যচিত্র তৈরি করেছিলেন। পরবর্তীতে এটিই তার চলচ্চিত্র পরিচালনায় আগ্রহ জাগায় এবং সামরিক জীবনের শেষে তিনি চলচ্চিত্র পরিচালক হিসেবে তার নতুন পেশাজীবন শুরু করেন।

তথ্যসূত্র
---------

1. ↑  Moritz, Charles (১৯৬৪)। *Current biography yearbook‎*। H.W. Wilson Company। পৃষ্ঠা 135।
2. ↑  "Hollywood director John Frankenheimer dies at 72"। ২০ ডিসেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০০৯।
3. ↑  Champlin, Charles (১৯৯৫)। *John Frankenheimer : a conversation‎*বিনামূল্যে নিবন্ধন প্রয়োজন। Riverwood Press। পৃষ্ঠা 3।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)
4. ↑  John Frankenheimer, 72; Director Was Master of the Political Thriller
5. ↑  Issues raised by the career of US filmmaker John Frankenheimer

আরো পড়ুন
---------

* Mitchell, Lisa, Thiede, Karl, and Champlin, Charles (1995). *John Frankenheimer: A Conversation With Charles Champlin* (Riverwood Press). আইএসবিএন ৯৭৮-১-৮৮০৭৫৬-০৯-৬.

বহিঃসংযোগ
---------

* ইন্টারনেট মুভি ডেটাবেজে জন ফ্রাঙ্কেনহাইমার (ইংরেজি)
* 
* 
*
**রকস্টার সান দিয়েগো, ইনক** (পূর্বে **অ্যাঞ্জেল স্টুডিওস, ইনক**) হল একটি আমেরিকান ভিডিও গেম ডেভেলপার যা ক্যালিফোর্নিয়ার কার্লসবাদে অবস্থিত রকস্টার গেমসের একটি স্টুডিও। কলম্বিয়ার উদ্যোক্তা ডিয়েগো অ্যাঞ্জেল শিকাগোতে ফিল্ম অধ্যয়নের পর ১৯৮৪ সালের জানুয়ারিতে অ্যাঞ্জেল স্টুডিওস নামে কোম্পানিটি প্রতিষ্ঠা করেন, যেখানে তিনি কম্পিউটার অ্যানিমেশনের প্রতি অনুরাগী হয়ে ওঠেন। বিজ্ঞাপন, ফিল্ম এবং মিউজিক ভিডিওর মতো মাল্টিমিডিয়া প্রোডাকশনের জন্য অ্যানিমেশন এবং ভিজ্যুয়াল ইফেক্টের উপর ফোকাস দিয়ে স্টুডিওটি শুরু হয়েছিল। উল্লেখযোগ্য প্রযোজনার মধ্যে রয়েছে *দ্য লনমাওয়ার ম্যান ফিল্ম এবং* পিটার গ্যাব্রিয়েলের "কিস দ্যাট ফ্রগ" গানের মিউজিক ভিডিও।

এই স্টুডিও ভিডিও গেম শিল্পের জন্য কাজ শুরু করে ১৯৯০-এর দশকে তৈরি cutscenes জন্য এড আনুনজিয়াটা-এর *এক্কো: দ্য টাইডস অফ টাইম* (১৯৯৪) এবং *মিস্টার বোনস* (১৯৯৬)। এই কোম্পানি নিন্টেন্ডো (*কেন গ্রিফে জুনিয়রের স্লাগফেস্ট* এবং *মেজর লীগ বেসবল*) এবং মাইক্রোসফ্ট-এর (*মিডটাউন ম্যাডনেস* এবং *মিডটাউন ম্যাডনেস ২*) সাথে সম্পূর্ণ কয়েকটি গেম তৈরি করেছে। নিন্টেন্ডোর ৬৪-এর জন্য ক্যাপকমের *রেসিডেন্ট এভিল ২* এর একটি পোর্ট তৈরি করেছে। *রকস্টার গেমস মিডটাউন ম্যাডনেসে* স্টুডিওর কাজ দেখে মুগ্ধ হয়ে ১৯৯৯ সালে একটি দীর্ঘমেয়াদী অংশীদারিত্বের প্রস্তাব করেছিল। যার ফলস্ববরূপ ভিডিও গেম সিরিজ *মিডনাইট ক্লাব* এবং *স্মাগলার্স রান তৈরি হয়েছিল*।অ্যাঞ্জেল স্টুডিও ২০০২ সালের নভেম্বরে রকস্টার গেমসের মূল কোম্পানি টেক-টু ইন্টারেক্টিভ দ্বারা অধিগৃহীত হয় এবং রকস্টার সান দিয়েগোতে পরিণত হয়। অ্যাঞ্জেল মে ২০০২ সালে স্টুডিও ছেড়ে কলম্বিয়ায় ফিরে আসেন।

২০০৪ সাল থেকে, রকস্টার সান দিয়েগো একটি অভ্যন্তরীণ গেম ইঞ্জিন দল পরিচালনা করছিলেন যা রকস্টার গেমসের মালিকানাধীন রকস্টার অ্যাডভান্সড গেম ইঞ্জিন তৈরি করেন, যা বেশিরভাগ প্রকাশকের শিরোনামে ব্যবহৃত হয়। *স্টুডিওটি মিডনাইট ক্লাব* গেমগুলিকে আরও বিকশিত করে তোলে। *রেড ডেড রিভলভার* (২০০৪), *রেড ডেড রিডেম্পশন* (২০১০) এবং এর সম্প্রসারণ প্যাক *আনডেড নাইটমেয়ারের* এসব নতুন গেম তৈরি করে। স্টুডিওটি *ম্যাক্স পেইন ৩* (২০১২), *গ্র্যান্ড থেফট অটো ভি* (২০১৩), এবং *রেড ডেড রিডেম্পশন 2* (২০১৮) এগুলো তৈরিতে অন্যান্য রকস্টার গেমস স্টুডিওগুলির সাথে সহযোগিতা হাত বাড়িয়ে দিয়েছে।
"একটি পুনরাবৃত্তিমূলক বদ্ধপ্রকোষ্ঠ হল এমন একটি পরিবেশ যেখানে একজন ব্যক্তি কেবলমাত্র তাদের নিজস্ব মতামত ও দৃষ্টিভঙ্গি প্রতিফলিত বা জোরালো করে, সেইসব তথ্য ও মতামত খুঁজে পান।"
সংবাদ মাধ্যমের আলোচনায়, **পুনরাবৃত্তিমূলক বদ্ধপ্রকোষ্ঠ** কথাটি দিয়ে এমন সব পরিস্থিতিকে নির্দেশ করা হয়, যেগুলিতে একটি বদ্ধ ব্যবস্থার অভ্যন্তরে যোগাযোগ ও পুনরাবৃত্তির মাধ্যমে এক বা একাধিক বিশ্বাসকে বড় করে দেখানো হয় বা জোরালো করা হয় এবং এগুলিকে খণ্ডনকারী যুক্তি-প্রমাণ থেকে সুরক্ষা প্রদান করা হয়। পুনরাবৃত্তিমূলক বদ্ধপ্রকোষ্ঠে অংশগ্রহণকারী লোকজন বিপরীত দৃষ্টিভঙ্গির অনুপস্থিতিতে তাদের বর্তমান দৃষ্টিভঙ্গিকে জোরালো করে, এমন সব তথ্য খুঁজে বের করতে পারেন, এবং এর ফলশ্রুতিতে তারা অযাচিতভাবে এক ধরনের নিশ্চিতকরণমূলক পক্ষপাত জাতীয় কর্মকাণ্ডে অংশ নেন। পুনরাবৃত্তিমূলক বদ্ধপ্রকোষ্ঠগুলির কারণে সামাজিক ও রাজনৈতিক মেরুকরণ বৃদ্ধি পেতে পারে, এমনকি চরমপন্থী মতবাদেরও সৃষ্টি হতে পারে। পুনরাবৃত্তিমূলক বদ্ধপ্রকোষ্ঠ পরিভাষাটি আদতে শ্রুতিমূলক প্রতিধ্বনি প্রকোষ্ঠ ধারণাটির একটি রূপক, যেখানে একটি ফাঁপা পরিবেষ্টিত স্থানের ভেতরে শব্দের অনুরণন বা প্রতিধ্বনি ঘটে থাকে। আন্তর্জাল বা ইন্টারনেটের সামাজিক যোগাযোগ মাধ্যমগুলির সম্প্রদায়গুলির মধ্যে এই ধরনের পুনরাবৃত্তিমূলক ও সমসত্ত্বকারক ক্রিয়াকে নির্দেশ করার জন্য আরেকটি পরিভাষার উত্থান ঘটেছে, যা হল সাংস্কৃতিক গোত্রবাদ। অনেক পণ্ডিত নাগরিকদের অবস্থান ও দৃষ্টিভঙ্গির উপরে পুনরাবৃত্তিমূলক বদ্ধপ্রকোষ্ঠ ক্রিয়ার যে সম্ভাব্য প্রভাব পড়তে পারে, বিশেষ করে রাজনীতিতে এর যে পরিণাম হতে পারে, তা নিয়ে বক্তব্য দিয়েছেন। তবে কিছু গবেষণাতে এই মত দেওয়া হয়েছে যে পুনরাবৃত্তিমূলক বদ্ধপ্রকোষ্ঠের প্রভাব যতটা বড় মনে করা হয়, এটি তার চেয়ে দুর্বল।

তথ্যসূত্র
---------

1. 1 2  "echo-chamber noun - Definition, pictures, pronunciation and usage notes | Oxford Advanced Learner's Dictionary at OxfordLearnersDictionaries.com"। *www.oxfordlearnersdictionaries.com*। সংগ্রহের তারিখ ২০২০-০৪-২৫।
2. ↑  Barberá, Pablo, et al. "Tweeting from left to right: Is online political communication more than an echo chamber?." Psychological science 26.10 (2015): 1531–1542.
3. ↑  Dwyer, Paul। "Building Trust with Corporate Blogs" (পিডিএফ)। Texas A&M University: 7। সংগ্রহের তারিখ ২০০৮-০৩-০৬।
4. ↑  Unver, H. Akin (২০১৭)। "Politics of Automation, Attention, and Engagement"। *Journal of International Affairs*। **71** (1): 127–146। আইএসএসএন 0022-197X। জেস্টোর 26494368।
5. ↑  Gentzkow, Matthew; Shapiro, Jesse M. (নভেম্বর ২০১১)। "Ideological Segregation Online and Offline \*" (পিডিএফ)। *The Quarterly Journal of Economics*। **126** (4): 1799–1839। আইএসএসএন 0033-5533। এসটুসিআইডি 9303073। ডিওআই:10.1093/qje/qjr044।
**ইমরাম বিন মোহামেদ** (জন্ম ২২ জুন ১৯৪৪) তিনি আগে সিঙ্গাপুর এয়ারলাইন্সের সিনিয়র ম্যানেজার এবং সিঙ্গাপুর এয়ারলাইন্সের চিফ ফ্লাইট ইঞ্জিনিয়ার ছিলেন, সেখানে তিনি ৪২ বছর ধরে কাজ করেছেন। তিনি মুসলিম পেশাদারদের সমিতির প্রাক্তন চেয়ারম্যানও ছিলেন, যার তিনি প্রতিষ্ঠাতা সদস্য ছিলেন।

তিনি সিঙ্গাপুরের ৮ম সংসদের মনোনীত সংসদ সদস্য ছিলেন।  পরে, সিঙ্গাপুরে প্রধানমন্ত্রীর কার্যালয়ের অধীনে তাকে পিস অব জাস্টিস পাবলিক পদ দেওয়া হয়েছিল।[] তিনি সিঙ্গাপুরের ২০১১ সালের সংসদীয় নির্বাচনে মালয় সম্প্রদায় কমিটিতে দায়িত্ব পালন করেছিলেন, ২০১৫ সালের সংসদীয় নির্বাচনে মালয় সম্প্রদায় কমিটির সভাপতি ছিলেন[], এবং আবারও ২০১৭ সালের রাষ্ট্রপতি নির্বাচনে মালয় সম্প্রদায়ের উপ-কমিটির সভাপতি ছিলেন। 

[  ]

তথ্যসূত্র
---------

1. ↑  About us[*স্থায়ীভাবে অকার্যকর সংযোগ*]. Association of Muslim Professionals. Retrieved on 2007-11-18.
2. ↑  "EveryPolitician: Singapore - Parliament - 8th Parliament"। *EveryPolitician*। সংগ্রহের তারিখ ২০১৭-০৭-১৬।
3. ↑  "Singapore Government Statement – General Election" (পিডিএফ)। ১৯ এপ্রিল ২০১১। ৩০ জুলাই ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ জুলাই ২০১৭।
4. ↑  "Panel to assess eligibility of Malay EP candidates unveiled"। সংগ্রহের তারিখ ২০১৭-০৭-১৬।
**ঢাকা ইলেকট্রিক সাপ্লাই কোম্পানি লিমিটড** (ডেসকো) হচ্ছে বাংলাদেশের একটি সরকারি মালিকানাধীন বিদ্যুৎ কোম্পানি। এটি বাংলাদেশ সরকারের বিদ্যুৎ, জ্বালানি ও খনিজ সম্পদ মন্ত্রণালয় এর অধীনে থাকা বাংলাদেশ বিদ্যুৎ উন্নয়ন বোর্ড কর্তৃক পরিচালিত হয়। এই সংস্থাটি প্রধানত ঢাকা উত্তর সিটি কর্পোরেশন এলাকায় বিদ্যুৎ পরিসেবা প্রদান করে। এর সদর দপ্তর ঢাকায় অবস্থিত। ঢাকা ইলেকট্রিক সাপ্লাই কোম্পানি নিবন্ধিত হয় ৩ নভেম্বর, ১৯৯৬ সালে এবং বাণিজ্যিকভাবে কার্যক্রম শুরু করে ২৪ সেপ্টেম্বর, ১৯৯৮ সালে।

ইতিহাস
------

কোম্পানি আইন, ১৯৯৪-এর আওতায় ৩ নভেম্বর ১৯৯৬ সালে দেশের প্রথম বিদ্যুৎ বিতরণ কোম্পানি হিসেবে ঢাকা ইলেকট্রিক সাপ্লাই কোম্পানি লিমিটেড (ডেসকো) গঠিত হয়। এটি সরকারি মালিকানাধীন কোম্পানি। সেপ্টেম্বর ১৯৯৮ এ ৫০০ কোটি টাকার অনুমোদিত মূলধন নিয়ে ঢাকা বিদ্যুৎ বিতরণ কর্তৃপক্ষ (ডেসা’র) নিকট থেকে মিরপুর অঞ্চলের বিদ্যুৎ বিতরণ ব্যবস্থা অধিগ্রহনের মাধ্যমে প্রাথমিকভাবে ডেসকো’র বাণিজ্যিক কার্যক্রম শুরু হয়।

তথ্যসূত্র
---------

1. ↑  "ঢাকা ইলেকট্রিক সাপ্লাই কোম্পানি লিমিটেড (ডেসকো)"। *desco.portal.gov.bd*। সংগ্রহের তারিখ ২০২২-০৮-১০।
2. ↑  "একনজরে ঢাকা ইলেকট্রিক সাপ্লাই কোম্পানি লিমিটেড (ডেসকো)"। *desco.gov.bd*। সংগ্রহের তারিখ ২০২২-০৮-১০।
উৎক্ষেপণের মুহূর্তে একটি Delta IV Heavy. রকেটটি সম্পূর্ণরূপে তরল হাইড্রোজেন এবং তরল অক্সিজেন ক্রায়োজেনিক জ্বালানীপূর্ণ।
**রকেটের প্রোপেল্যান্ট** হলো রকেটের প্রতিক্রিয়া ভর। ধাক্কা উৎপাদনের জন্য এই প্রতিক্রিয়া ভরকে রকেট ইঞ্জিন থেকে সর্বোচ্চ অর্জনযোগ্য বেগে নির্গমন করা হয়। প্রয়োজনীয় শক্তি হয় রাসায়নিক রকেটের মতো প্রোপেল্যান্ট থেকে, বা আয়ন ইঞ্জিনের মতো কোনও বাহ্যিক উৎস থেকে আসতে পারে।

ভূমিকা
------

রকেট পিছন থেকে উচ্চ গতিতে ভর নির্গমনের মাধ্যমে ধাক্কা তৈরি করে। প্রপেলেন্টগুলির ভর প্রবাহ হারকে রকেটের সাপেক্ষে তাদের নির্গমন বেগ দ্বারা গুণ করে উৎপাদিত ধাক্কা গণনা করা যেতে পারে। রকেটের ত্বরণের কারণ হিসেবে দহনকক্ষ এবং অগ্রভাগের বিরুদ্ধে জ্বলন্ত গ্যাসের চাপকে ধরে নেয়া যেতে পারে, রকেটের পিছন বা নীচ থেকে বাতাসের বিরুদ্ধে "ঠেলাকে" নয়। ইঞ্জিনের বাইরের অংশে বায়ুচাপ না থাকার কারণে রকেট ইঞ্জিনগুলি মহাশূন্যে সবচেয়ে বেশি কার্যকর হয়। মহাশূন্যে প্রবাহ বিচ্ছিন্নতায় না ভুগে দীর্ঘতর নজল ফিট করা সম্ভব।

বেশিরভাগ রাসায়নিক প্রোপেল্যান্টগুলি জারণ বিজারণ বিশেষত দহনের মাধ্যমে শক্তি নির্গত করে। যেমন, একটি জারক এবং একটি বিজারক (জ্বালানী) উভয়ই মিশ্রণে উপস্থিত থাকতে হবে। মনোপ্রোপেল্যান্ট রকেটগুলিতে অত্যন্ত অস্থিতিশীল পারক্সাইড বন্ধনগুলিও শক্তির উৎস হতে পারে।

বাইপ্রোপেল্যান্ট তরল রকেটের ক্ষেত্রে সাধারণত চাপ কাটিয়ে ওঠার জন্য টার্বোপাম্প ব্যবহার করে বিজারক জ্বালানী এবং জারকের মিশ্রণটি দহনকক্ষে মিলিত করা হয়। দহনের সাথে সাথে তরল প্রোপেল্যান্ট ভর উচ্চ তাপমাত্রা এবং চাপের গ্যাসে রূপান্তরিত হয়। এই নিষ্কাশন প্রবাহ উচ্চ গতিতে ইঞ্জিনের অগ্রভাগ থেকে বের হয়ে আসে এবং একটি বিরোধী শক্তি তৈরি করে যা রকেটকে নিউটনের গতির সূত্রানুসারে সমুখে চালিত করে।

পারমাণবিক প্লাজমা
-----------------

মূল নিবন্ধ: পারমাণবিক পালস প্রোপালশন
ওরিয়ন প্রকল্প এবং অন্যান্য পারমাণবিক পালস প্রোপালশন প্রস্তাবগুলিতে প্রোপেল্যান্ট হলো একাধিক পরমাণু বিস্ফোরণ থেকে সৃষ্ট প্লাজমা ধ্বংসাবশেষ।

আরও দেখুন
---------

* ট্রিনিট্রামাইড
* হাইড্রোজেন প্রযুক্তির টাইমলাইন
* বিষয়শ্রেণী:রকেট জ্বালানি
* বিমান জ্বালানি
* পারমাণবিক প্রোপালশন
* আয়ন থ্রাস্টার
* ক্রফোর্ড বার্নার

তথ্যসূত্র
---------

1. ↑  G.R. Schmidt; J.A. Bunornetti; P.J. Morton। *Nuclear Pulse Propulsion – Orion and Beyond* (পিডিএফ)। 36th AIAA / ASME / SAE / ASEE Joint Propulsion Conference & Exhibit, Huntsville, Alabama, 16–19 July 2000। AlAA 2000-3856। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পিকাস 
অন্য ব্যবহারের জন্য পিকাস (দ্ব্যর্থতা নিরসন) দেখুন।
ল্যাটিয়ামের প্রথম রাজা, *পিকাস*, রোমান পুরাণের একজন ব্যক্তিত্ব। তিনি ছিলেন শনির পুত্র। তিনি স্টেরকুটাস নামেও পরিচিত। তিনি লরেন্টাম নামক প্রথম ল্যাটিন উপজাতি ও উপনিবেশের প্রতিষ্ঠাতা ছিলেন, যা রোম শহরের কিছু মাইল দক্ষিণ-পূর্বে অবস্থিত। তিনি ভবিষ্যদ্বাণী প্রদান ও অশ্বারোহীতায় তার দক্ষতার জন্য বিখ্যাত ছিলেন। ফেস্টুস এর মতে, তার এই নাম পাওয়ার কারণ হলো, তিনি অলৌকিকভাবে ভবিষ্যৎ বলে দেয়ার জন্য একটি কাঠঠোকরার উপর নির্ভর করতেন। পিকাস একজন সুদর্শন পুরুষ হিসেবেও বর্ণিত ও রোমান পুরাণের জলপরীরা তার প্রতি খুবই আকর্ষিত হতো। তিনি এক শিকার অভিযানে থাকার সময় জাদুকরী সারসি তার কবজ ও নানা বনজ লতার সাহায্যে তাকে প্রলুব্ধ করার চেষ্টা করেছিল। তবে তিনি তাকে নির্মমভাবে প্রত্যাখ্যান করেন। তার প্রেমকে ঘৃণায় পরিহার করায় সে তাকে একটি কাঠঠোকরায় রূপান্তরিত করে ফেলে। যখন পিকাসের সঙ্গীরা সারসিকে তার অপরাধের জন্য অভিযুক্ত করে ও পিকাসকে মুক্ত করে দিতে বলে, তখন সে তাদেরকেও নানা রকম জন্তুতে রূপান্তরিত করে দেয়। পিকাসের স্ত্রী ( যার প্রতি তিনি সম্পূর্ণ নিবেদিত ছিলেন) একজন জলপরী ছিলেন, যার নাম ছিল কানেন্স। পিকাসের রূপান্তরের পরে তিনি ৬ দিন বনের মধ্যে পাগল হয়ে ঘুরে বেড়ালেন এবং অবশেষে তিনি টিবারের তীরে শুয়ে মারা গেলেন। তাদের ফনাস নামক একটি ছেলে ছিল।

ব্যাকরণবিদ সারভিয়াস এর মতে, পোমোনার প্রতি পিকাসের ভালবাসা পোমোনা কর্তৃক ঘৃণিত ছিল। তবে অন্যত্র তিনি উল্লেখ করেন যে, পোমোনা বিয়েতে রাজি হয়েছিল। কিন্তু সারসি পিকাসকে একটি কাঠঠোকরায় এবং পোমোনাকে *পাইকা* নামক একটি পাখিতে রুপান্তরিত করে ফেলে, যা সম্ভবত একটি নীলকণ্ঠ পাখি বা পেঁচা ছিল। ওভিড কর্তৃক রচিত *মেটামরফসেস* এর মধ্যে তিনি ছিলেন। ভারজিল বলেছেন যে, তিনি স্যাটারনাসের পুত্র ও ল্যাটিনাসের পিতামহ। ল্যাটিনাস লরেন্টাইনদের রাজা ছিলেন যার সাথে এনিয়াস ও ট্রয়ের লোকেরা ইতালিতে পৌঁছে যুদ্ধ করেছিল।

ইটালিক লোকেরা বিশ্বাস করত যে, পিকাস, যুদ্ধের দেবতা মার্সের পুত্র ছিলেন ও তিনি তার অভিনব রূপান্তরকে পাখির সাথে সম্পর্কিত শুভ ও অশুভ সংকেত অনুবাদ করতে ব্যবহার করতেন।

তার কার্যাবলীর মধ্যে অন্যতম কাজ ছিল যে, তিনি বসন্তে তার উড়নের মাধ্যমে বিশেষ কলোনীসমূহকে (তরুণ প্রজন্মের সদস্যদের দ্বারা গঠিত) নেতৃত্ব দিতেন। এটি ভার সেক্রুম নামক একটি ধর্মীয় অনুষ্ঠানকে অনুসরণ করে করা হত। পিসেনির লোকেরা এই অনুষ্ঠানের স্মৃতি হতে তাদের নাম পেয়েছিল।

মন্তব্য
-------

1. ↑  Aug. C. D.: "exortum est regnum Laurentum ubi Saturni filius Picus regnum primus accepit". Servius Ad Aen. 7, 678: "...ut ecce Laurentum a Pico factum est, ut Laurentis regia Pici...".
2. ↑  Servius Ad Aen. 7, 190: "Fabula autem talis est. Picus amavit Pomona, pomorum dea, et eius volentis est sortita coniugium. Postea Circe, cum eum amaret et sperneretur, irata eum in avem, picum Martium, convertit: nam altera est pica...".

তথ্যসূত্র
---------

* Ovid *Metamorphoses* 14.320-620
* Virgil *Aeneid* 7.45-49, 170-191
* Servius on *Aeneid* 7.190
* Diodorus Siculus 6, frag. 5

বহিঃসংযোগ
---------


Wikisource has the text of the 1911 *Encyclopædia Britannica* article ***Picus***.
**বক্কাস রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *বিকেকেএস*।

অবস্থান
-------

স্টেশন উত্তর প্রদেশের বক্কাসে অবস্থিত। এই স্টেশন থেকে পরবর্তী স্টেশন হল - উতরেটিয়া রেলওয়ে স্টেশন এবং পূর্ববর্তী স্টেশন হল অনুপগঞ্জ রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

বক্কাস রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3 4  "বিকেকেএস/বক্কাস"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
**সংযুক্তা** ছিলেন কনৌজের রাজা জয়চাঁদের কন্যা এবং পৃথ্বীরাজ চৌহানের তিন স্ত্রীর একজন।  পৃথ্বীরাজ চৌহান একজন হিন্দু রাজা ছিলেন। তিনি বর্তমান উত্তর-পশ্চিম ভারতের ঐতিহ্যবাহী চাহামানা অঞ্চল সপাদলক্ষ শাসন করেছিলেন। তিনি বর্তমান রাজস্থান, হরিয়ানা এবং দিল্লির বেশিরভাগ এবং পাঞ্জাব, মধ্যপ্রদেশ এবং উত্তর প্রদেশের কিছু অংশ নিয়ন্ত্রণ করতেন। পৃথ্বীরাজ এবং সংযুক্তার মধ্যে প্রেম ভারতের সবচেয়ে জনপ্রিয় মধ্যযুগীয় রোম্যান্সের একটি হিসেবে বিবেচিত হয়। এই কাহিনি চাঁদ বারদাইয়ের মহাকাব্য*পৃথ্বীরাজ রাসো* (বা, *চাঁদ রাইসা* )-তে অমর হয়ে আছে।

কিংবদন্তি
---------

 সংযুক্তাকে অপহরণ
নিজ রাজত্বের সর্বোচ্চ শিখরে থাকাকালীন পৃথ্বীরাজ ভারতের বিস্তীর্ণ অঞ্চলকে তার রাজ্যে অন্তর্ভূক্ত করেছিলেন। এর ফলে তার খ্যাতি সমগ্র ভারতীয় উপমহাদেশ ছাড়িয়ে আফগানিস্তান পর্যন্ত ছড়িয়ে পড়েছিল। তবে কনৌজের রাজা জয়চাঁদ সহ অল্প কয়েক জন রাজা তার ক্ষমতার প্রতি ঈর্ষান্বিত এবং সতর্ক ছিলেন। জয়চাঁদের কন্যা সংযুক্তা ছিলেন একজন অবুঝ মেয়ে। তিনি তার জাদুকরী সৌন্দর্যের জন্য পরিচিত ছিলেন। কথিত আছে যে, তিনি তার আগের অন্য দুই রাজকন্যা, শশিব্রত এবং পদ্মাবতীর মতোই পৃথ্বীরাজের প্রেমে পড়েছিলেন। কারণ পৃথ্বীরাজের খ্যাতি তাকে মুগ্ধ করেছিল। তাই সংযুক্তা তাকে ছাড়া আর কাউকে বিয়ে করতে চাননি। অন্যদিকে পৃথ্বীরাজ নিজেও সংযুক্তার প্রেমের কথা শুনেছিলেন এবং তার প্রেমে পড়েছিলেন। তবে জয়চাঁদ ও পৃথ্বীরাজ ছিলেন একে অপরের প্রতিদ্বন্দ্বী। 

ব্যাপারটা জানতে পেরে রাজা জয়চাঁদ ক্ষিপ্ত হয়ে ওঠেন। তার অজান্তেই তার মেয়ে তারই শত্রুর প্রেমে পড়েছ, এটা জয়চাঁঁদ মানতে পারছিলেন না। তাই জয়চাঁদ পৃথ্বীরাজকে অপমান করার সিদ্ধান্ত নেন। অন্যদিকে নিজ কন্যাকে দ্রুত বিবাহ দিতে ১১৮৫ খ্রিস্টাব্দে সংযুক্তার জন্য একটি *স্বয়ম্বরের* ব্যবস্থা করেছিলেন। তিনি দূর-দূরান্ত থেকে রাজকীয়ভাবে এই অনুষ্ঠানে পৃথ্বীরাজ ব্যতীত সমস্ত যোগ্য রাজপুত্র এবং রাজাকে আমন্ত্রণ করেছিলেন। এরপর তিনি পৃথ্বীরাজের একটি মাটির মূর্তি স্থাপন করেন। এটি জয়চাঁদের দরবারে *দ্বারপাল* (বা রূপক "দারোয়ান") হিসেবে রাখা হয়েছিল।

পৃথ্বীরাজ চৌহান আসন্ন *স্বয়ম্বর* সম্পর্কে শুনে কনেকে নিয়ে পালিয়ে যাওয়ার পরিকল্পনা করেন। অনুষ্ঠানের দিন সংযুক্তা তাকে বিয়ে করতে আগ্রহী রাজা কিংবা রাজপুত্রদের দৃষ্টি উপেক্ষা করে আনুষ্ঠানিক মালা হাতে নিয়ে দরবারের মধ্য দিয়ে হেঁটে যান। এরপর তিনি সবাইকে অবাক করে দিয়ে মূল দরজা দিয়ে বাইরে চলে গিয়ে পৃথ্বীরাজের মূর্তির গলায় মালা পরিয়ে দিয়ে তাকে তার স্বামী ঘোষণা করলেন। তবে মূর্তির আড়ালে আসলে পৃথ্বীরাজই লুকিয়ে ছিলেন। তিনি সংযুক্তাকে তার বাহুতে ধরে তাকে নিজের ঘোড়ায় বসিয়ে দিল্লিতে নিয়ে যান। রাজা জয়চাঁদ রেগে যান।  এর ফলে দিল্লি এবং কনৌজের মধ্যে বিরোধ দেখা দেয়। পরবর্তীতে আফগানিস্তানের মহম্মদ ঘোরি এই দ্বন্দ্বের সুযোগ নিয়েছিলেন।

জনপ্রিয় সংস্কৃতিতে
-------------------

বলিউড পরিচালক চন্দ্রপ্রকাশ দ্বিবেদী বানিয়েছেন চলচ্চিত্র ' সম্রাট পৃথ্বীরাজ'। এতে সংযুক্তার ভূমিকায় সাবেক বিশ্বসুন্দরী মানুষী ছিল্লারকে অভিনয় করতে দেখা যায়। চলচ্চিত্রটি ৩ জুন ২০২২ মুক্তি পায়।

তথ্যসূত্র
---------

1. 1 2  Cynthia Talbot 2015।
2. ↑  "Prithviraja III"। *Encyclopædia Britannica*। সংগ্রহের তারিখ ২১ সেপ্টেম্বর ২০১৫।
3. ↑  Kumar, Pradeep। "कैसे बिना आँखों के पृथ्वीराज चौहान ने मुहम्मद गोरी को मार गिराया"। *newstrend.news* (Hindi ভাষায়)। Newstrend। সংগ্রহের তারিখ ৫ জুন ২০২১। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  মধ্যপ্রাচ্যের তিন দেশে নিষিদ্ধ অক্ষয়ের ‘সম্রাট পৃথ্বীরাজ’, জাগো নিউজ টুয়েন্টি ফোর ডটকম, ৪ জুন ২০২২

### গ্রন্থপঞ্জি
পিয়ের গাসেঁদি, এঁকেছেন Louis Édouard Rioult
*Romanum calendarium*
**পিয়ের গাসেঁদি** (ফরাসি: Pierre Gassendi) (২২শে জানুয়ারি ১৫৯২ - ২৪শে অক্টোবর ১৬৫৫) ছিলেন ফরাসি দার্শনিক, বিজ্ঞানী ও গণিতবিদ। তার জন্ম ফ্রান্সের প্রোভঁস (Provence) অঞ্চলে দিন (Digne) শহরে নিকটে শঁতের্সিয়ে (Champtercier) নামক স্থানে এক দরিদ্র দম্পতির ঘরে। খুব কম বয়সে তার মানসিক শক্তির বহিঃপ্রকাশ ঘটে এবং পড়াশোনার জন্য তাকে দিন-এর কলেজে প্রেরণ করা হয়। ভাষা ও গণিতে তিনি বিশেষ আগ্রহ পোষণ করেছিলেন এবং কথিত আছে, মাত্র ১৬ বছর বয়সে তাকে কলেজে অলঙ্কার শাস্ত্রের উপর বক্তৃতা করতে আমন্ত্রণ জানানো হয়েছিল। এর পরপরই তিনি এক্স (Aix) বিশ্ববিদ্যালয়ে দর্শন অধ্যয়নের জন্য ভর্তি হন। ১৬১২ সালে তাকে দিন-এর কলেজে ধর্মতত্ত্ব বিষয়ের উপর বক্তৃতা দিতে আমন্ত্রণ জানানো হয়। এর ৪ বছর পর আভিনিওঁ (Avignon) শহরে ধর্মতত্ত্বের উপর ডক্টরেট উপাধি লাভ করেন এবং ১৬১৭ সালে খ্রিস্টধর্মের পূণ্য শপথ গ্রহণ করেন। অবশ্য একই বছর এক্স-এ দর্শনের অধ্যাপক পদে যোগ দেন এবং এরপর ধীরে ধীরে ধর্মতত্ত্ব থেকে সরে আসেন।

তিনি প্রধানত এরিস্টটলীয় দর্শন পড়াতেন এবং পড়াতে গিয়ে যতদূর সম্ভব আচারনিষ্ঠ পন্থা অবলম্বন করতেন। অবশ্য একইসাথে তিনি মনোযোগ দিয়ে গালিলেও গালিলেই এবং ইয়োহানেস কেপলারের আবিষ্কারগুলো অধ্যয়ন করেন এবং দিনদিন পেরিপ্যাটেটিক দর্শনের (যার প্রতিষ্ঠাতা এরিস্টটল নিজে) প্রতি অসন্তুষ্ট হতে থাকেন। যে যুগটাই ছিল এরিস্টটলবাদী দর্শনধারার বিরুদ্ধে কথা বলার যুগ এবং গাসঁদি যুগের সাথে তাল মিলিয়েই চলছিলেন। তিনি অবশ্য এরিস্টটলীয় দর্শনের বিরুদ্ধে কথা বললেও প্রথম দিকে তেমন কিছু প্রকাশ করেননি। কিন্তু ১৬২৪ সালে এক্স শহর ত্যাগ করার পর তার *Exercitationes paradoxicae adversus Aristoteleos* গ্রন্থের প্রথম খণ্ড প্রকাশ করেন। দ্বিতীয় খণ্ডের কিছুটা ১৬৫৯ সালে তার মৃত্যুর পর প্রকাশিত হয়, আরও ৫টি খণ্ড প্রকাশিত হওয়ার কথা ছিল। কিন্তু ফ্রানচেস্কো পাত্রিৎজি-র *Discussiones Peripateticae* প্রকাশের পর তিনি ভেবেছিলেন তার এতো পরিশ্রম করার প্রয়োজনীয়তা ফুরিয়েছে।

তথ্যসূত্র
---------

1. ↑  Gassendi  ওয়েব্যাক মেশিনে আর্কাইভকৃত ১০ মে ২০১২ তারিখে, Encyclopædia Britannica Eleventh Edition, 1911
**বাংলাদেশ মিলিটারি একাডেমি হাই স্কুল** বাংলাদেশ মিলিটারি একাডেমিতে অবস্থিত একটি উচ্চ বিদ্যালয়। এর পূর্বে রয়েছে ভাটিয়ারির পাহাড় এবং পশ্চিমে রয়েছে ঢাকা-চট্টগ্রাম মহাসড়ক। এ বিদ্যালয়ে ষষ্ঠ থেকে দশম শ্রেণী পর্যন্ত শিক্ষাদান করা হয়। বিদ্যালয়টিতে ব্যবসায় শিক্ষা বিভাগ, মানবিক বিভাগ ও বিজ্ঞান বিভাগ রয়েছে।

ইতিহাস
------

১৯৮৫ সালের ১৯ জানুয়ারি, তৎকালীন এরিয়া কমান্ডার চট্টগ্রাম ও জি ও সি ২৪ পদাতিক ডিভিশন ও তৎকালীন সেনা প্রধান লেফটেনেন্ট জেনারেল নূর উদ্দিন, পি এস সি প্রাথমিক বিদ্যালয়রূপে এর শুভ উদ্বোধন করেন। এরপর ১৯৮৬ সালে এটি নিম্ন মাধ্যমিক বিদ্যালয়রূপে আত্নপ্রকাশ করে। প্রথমে বি এম এর চারতলা ভবনে এর কার্যক্রম শুরু হয়েছিল। এরপর ১৯৯০ সালের ৬ জানুয়ারি তৎকালীন বি এম এ কমান্ডার ব্রিগেডিয়ার মোঃ মহসিন, পি এস সি বিদ্যালয়ের নিজস্ব ভবনের উদ্বোধন করেন। বিদ্যালয়টি ১৯৯১ সালে উচ্চ মাধ্যমিক বিদ্যালয়ে পরিণিত হয়। বিদ্যালয়টি ২০০৯ সালে শিক্ষাবোর্ড কর্তৃক ব্যাবসায় শিক্ষা বিভাগ খোলার অনুমতি পায়।

পরিবেশ
------

বিদ্যালয়টি ২.০৪ একর জমির উপর প্রতিষ্ঠিত। বিদ্যালয়টিতে বিজ্ঞানার, কম্পিউটার ল্যাব, সুপ্রশস্ত খেলার মাঠ রয়েছে। ১১ টি শেণিতে প্রায় ৮০০ ছাত্রছাত্রী লেখাপড়া করে।

তথ্যসূত্র
---------

1. ↑  "বি এম এ হাই স্কুলের অবস্থান"। [*স্থায়ীভাবে অকার্যকর সংযোগ*]
2. ↑  "বি এম এ স্কুলের ইতিহাস" (পিডিএফ)।
3. ↑  "বি এম এ হাইস্কুলের পরিবেশ" (পিডিএফ)।
**বাংলাদেশ যুব ইউনিয়ন** (ইংরেজি: Bangladesh Youth Union (BYU)) বাংলাদেশের একটি যুব সংগঠন যা ১৯৭৬ সালের ২৮ আগস্ট প্রতিষ্ঠিত হয়। যুব সমাজের বহুমূখী সমস্যা সমাধান ও তাদের আশা আকাঙ্ক্ষা বাস্তবায়ন এবং দেশ ও জাতিকে গড়ে তোলার সম্মিলিত সংগ্রামে যোগ্য ভূমিকা পালনে সক্ষম, সচেতন ও সংগঠিত যুব সমাজ গড়ে তোলা সংগঠনটির লক্ষ্য।
২০২৩ সালের ১৩-১৪ জানুয়ারি সংগঠনটির দ্বাদশ জাতীয় সম্মেলনে খান আসাদুজ্জামান মাসুমকে সভাপতি এবং জাহাঙ্গীর আলম নান্নুকে সাধারণ সম্পাদক এবং ম. ইব্রাহীমকে সাংগঠনিক সম্পাদক নির্বাচিত করা হয়।

ইতিহাস
------

১৯৭৬ সালের ২৮ আগস্ট বাংলাদেশ যুব ইউনিয়ন প্রতিষ্ঠিত হয়।

1. 

**১ম জাতীয় সম্মেলনঃ ৯-১০ অক্টোবর, ১৯৭৭**

1. 

সভাপতিঃ নুরুল ইসলাম নাহিদ

সাধারণ সম্পাদকঃ ইঞ্জিনিয়ার আবুল কাশেম

**২য় জাতীয় সম্মেলনঃ ২৭-২৮ জানুয়ারী, ১৯৮১**

1. 

সভাপতিঃ নুরুল ইসলাম নাহিদ

সাধারণ সম্পাদকঃ ইঞ্জিনিয়ার আবুল কাশেম

**৩য় জাতীয় সম্মেলনঃ ৪-৫ জানুয়ারী, ১৯৮৬**

1. 

সভাপতিঃ মাহাবুব জামান

সাধারণ সম্পাদকঃ প্রকৌশলী মুহাম্মাদ হিলালউদ্দিন

**৪র্থ জাতীয় সম্মেলনঃ ২৭-২৮ আগস্ট, ১৯৯২**

1. 

সভাপতিঃ প্রকৌশলী মুহাম্মাদ হিলালউদ্দিন

সাধারণ সম্পাদকঃ আনোয়ারুল হক

**৫ম জাতীয় সম্মেলনঃ ২৬-২৭ সেপ্টেম্বর, ১৯৯৭**

1. 

সভাপতিঃ আনোয়ারুল হক

সাধারণ সম্পাদকঃ বি, এম, শহীদুল হক

**৬ষ্ঠ জাতীয় সম্মেলনঃ ১৬-১৭ মার্চ, ২০০১**

1. 

সভাপতিঃ আনোয়ারুল হক

সাধারণ সম্পাদকঃ বি, এম, শহীদুল হক

**৭ম জাতীয় সম্মেলনঃ** 

1. 

সভাপতিঃ বি, এম, শহীদুল হক

সাধারণ সম্পাদকঃ মাহবুবুল ইসলাম

**৮ম জাতীয় সম্মেলনঃ** 

1. 

সভাপতিঃ আব্দুল্লাহ আল ক্বাফী

সাধারণ সম্পাদকঃ
হাসান হাফিজুর রহমান সোহেল

**৯ম জাতীয় সম্মেলনঃ ১৩-১৪ জানুয়ারী, ২০১২**

1. 

সভাপতিঃ আব্দুল্লাহ আল ক্বাফী রতন

সাধারণ সম্পাদকঃ হাসান হাফিজুর রহমান সোহেল

**১০ম জাতীয় সম্মেলনঃ** 

1. 

সভাপতিঃ হাসান হাফিজুর রহমান সোহেল

সাধারণ সম্পাদকঃ হাফিজ আদনান রিয়াদ

**১১তম জাতীয় সম্মেলনঃ** 

1. 

সভাপতিঃ হাফিজ আদনান রিয়াদ

সাধারণ সম্পাদকঃ খান আসাদুজ্জামান মাসুম

**১২তম জাতীয় সম্মেলনঃ** 

1. 

সভাপতিঃ খান আসাদুজ্জামান মাসুম

সাধারণ সম্পাদকঃ জাহাঙ্গীর আলম নান্নু

তথ্যসূত্র
---------

1. ↑  যুব ইউনিয়নের নতুন সভাপতি রিয়াদ, সাধারণ সম্পাদক মাসুম বাংলানিউজ২৪, ২৮ জুলাই, ২০১৯।
2. ↑  যুব ইউনিয়নের ১০ম জাতীয় সম্মেলন  সাপ্তাহিক একতা, ১১ সেপ্টেম্বর, ২০১৫।
3. ↑  যুব ইউনিয়নের জাতীয় সম্মেলন অনুষ্ঠিত  কালেরকন্ঠ, ২৮ জুলাই, ২০১৯।
4. ↑  যুব ইউনিয়নের জাতীয় সম্মেলন অনুষ্ঠিত  কালেরকন্ঠ, ২৮ জুলাই, ২০১৯।
**এরিক এভারহার্ড** (জন্ম ২ ডিসেম্বর, ১৯৭৬) হল **মিচেল হার্টওয়েলের** মঞ্চ নাম, একজন কানাডীয় পর্নোগ্রাফিক অভিনেতা এবং পরিচালক, যিনি গনজো পর্নোগ্রাফি চলচ্চিত্রের জন্য পরিচিত।

জীবনী
-----

এভারহার্ড ইউক্রেনীয় বংশোদ্ভূত একজন কানাডীয় নাগরিক। ১৯৯৫ সালে, তিনি ইউনিভার্সিটিতে পড়ার জন্য ভ্যাঙ্কুভার, ব্রিটিশ কলাম্বিয়াতে চলে যান, সেই সময়েই তিনি প্রাপ্তবয়স্ক চলচ্চিত্রে প্রথম প্রবেশ করেন। এভারহার্ডের প্রাপ্তবয়স্ক চলচ্চিত্র ক্যারিয়ার কানাডায় ওয়েবসাইটের জন্য পারফর্ম করে শুরু হয়েছিল। বন্ধু এবং সহকর্মীদের অনুরোধে, তিনি ১৯৯৯ সালে লস অ্যাঞ্জেলেসে চলে যান তার কর্মজীবনের জন্য। মার্কিন যুক্তরাষ্ট্রে তার প্রথম শুটিং ছিল পরিচালক জুলস জর্ডানের।

তথ্যসূত্র
---------

1. 1 2  Javors, Steve (২০০৭-১২-১৯)। "Jury Awards Erik Everhard $141K in Red Light District Case"। XBIZ.com। সংগ্রহের তারিখ ২০১৩-০৫-২২।
2. ↑  Pipe, Roger (জুন ২০০৬)। "Erik Everhard Interview 2006"। RogReviews.com। সংগ্রহের তারিখ ২০০৮-০৮-২২।

বহিঃসংযোগ
---------

* অ্যাডাল্ট ডিভিডি টক এ পডকাস্ট ইন্টারভিউ
* ইন্টারনেট মুভি ডেটাবেজে Erik Everhard (ইংরেজি)
* ইন্টারনেট অ্যাডাল্ট ফিল্ম ডাটাবেজে Erik Everhard
* অ্যাডাল্ট ফিল্ম ডাটাবেজে Erik Everhard (ইংরেজি)
**মাদমোয়াজেল দ্য লাফোঁতেন** (ফরাসি: Mademoiselle De Lafontaine, ১৬৫৫ - ১৭৩৮; এছাড়াও "লাফোঁতেন" নামেও পরিচিত) একজন ফরাসি নর্তকী ছিলেন। তাঁকে প্রথম নারী পেশাদারী নটী হিসেবে গণ্য করা হয়।

জঁ-বাতিস্ত ল্যুলি এবং অন্যদের সাথে মিলে দ্য লাফোঁতেন চতুর্থ লুইয়ের পৃষ্ঠপোষকতায় প্যারিস গীতিনাট্যশালার অপেরা ব্যালেতে অংশ নিয়েছিলেন। ১৬৮১ সালে, তিনি প্রথম পরিবেশনায় নৃত্য করেছিলেন যাতে মহিলারা প্রকাশ্য ব্যালেতে অন্তর্ভুক্ত ছিলেন, *লা ত্রিয়োঁফ দ্য লামুর*-এর প্রথম নৃত্যে তাঁর আত্মপ্রকাশ ঘটে। তার আগ পর্যন্ত ব্যালেতে মহিলাদের অংশগুলি পুরুষরা নাচত।  যদিও তাকে দীর্ঘ পোশাক পরিধান করতে হত, এবং ব্যালে কৌশলগুলি তখন সীমাবদ্ধ ছিল, তবুও দ্য লাফোঁতেনের লাবণ্য এবং আকর্ষণ এতটাই ছিল যে তাকে "নৃত্যের রাণী" বলা হত।

১৬৮১ থেকে ১৬৯৩-এর মধ্যে প্যারিস অপেরাতে *পার্সে*, *আমাদিস*, *ডিডন* ও *লে* *টেম্পিল* *দ্য লা পে* সহ কমপক্ষে ১৮টি অন্যান্য প্রযোজনায় দ্য লাফোঁতেন শীর্ষস্থানীয় ব্যালে নর্তকী হিসেবে কাজ করেন। প্রায় এক দশক ধরে অপেরাতে নাচের পরে তিনি অবসর নিয়েছিলেন এবং সন্ন্যাসিনীদের সংঘে যোগ দিয়েছিলেন।

তথ্যসূত্র
---------

1. 1 2 3 4  "La Fontaine"। Encyclopædia Britannica। সংগ্রহের তারিখ ৯ এপ্রিল ২০১৪।
2. ↑  "Mlle de Lafontaine"। Oxford Reference। সংগ্রহের তারিখ ৯ এপ্রিল ২০১৪।
**ফেদেরিকা আব্বাতে** (জন্ম ১৯৯১ সালে) ছিলেন একজন ইতালীয় সংগীতকার, গীতিকার এবং গায়ক-গান লেখক।

জীবন এবং কর্মজীবন
-----------------

আব্বাতে ৫ বছর বয়সে পিয়ানো বাজানো শুরু করেন এবং সমাজবিজ্ঞান নিয়ে স্নাতক পাশ করেন। ২০১৩ সালে তিনি এসআইএই ও কমুনে দি জেনোভার আয়োজন করা "Genova per voi" (আপনাদের জন্য জেনোভা) জেতেন এবং ইউনিভার্সাল মিউজিক গ্রুপের ছোয়ায় আসেন।

আব্বাতে ৫০ এর ওপর গান লিখেছেন, যার মধ্যে আছে মাল্টি-প্ল্যাটিনাম বলে খ্যাত গান "বেবী কে" ও "জুজি ফেররেরি"র জন্য "রোমা-ব্যাংকক "এবং "ফেদেজ" ও "নোয়েমি"র লা'মোরে এতের্নিত গান। তার গান "নেসুন গ্রাদো দি সেপারাসিওনে" ২০১৬ সালে সানরেমো সঙ্গীত উৎসবে ২য় স্থান পায় এবং ইতালিতে ইউরোভিশন স্ং কনটেস্ট ২০১৬ তে প্রবেশ করে।  তার গান সাধারনত তিনি একাই লিখতেন এবং মাঝে মাঝে কেওপে (মোগোল এর পুত্র) তাকে সহযোগিতা করতেন।

একজন গায়িকা হিসাবে, মাররাক্যাশের সাথে "ইন রেডিও" এককে কণ্ঠ দেন। এছাড়াও তিনি রাই দুইয়েতে প্রচারিত সাঙ্গিতিক রিয়ালিটি অনুষ্ঠান *দ্য ভয়েসের* কণ্ঠ্য কোচ ছিলেন।  ২০১৭ সালের সেপ্টেম্বরে ফেডেরিকা তার প্রথম একক "ফিয়োরি সুই বালকনি" প্রকাশ করেন ।

তথ্যসূত্র
---------

1. ↑  Giuseppe Pagano (১৩ এপ্রিল ২০১৬)। "Federica Abbate, come nasce una hit? Da Roma Bangkok a Nessun grado di separazione, chi è la giovane autrice del momento"। *ইল ফাত্তো কুয়োতিদিয়ানো*। সংগ্রহের তারিখ ২১ জুন ২০১৬।
2. ↑  Giulia Ciavarelli (১৬ সেপ্টেম্বর ২০১৫)। "Chi è l'autrice di hit come "Roma – Bangkok"?"। *টিভি সর্রিজি এ কাঞ্চোনি*। সংগ্রহের তারিখ ২১ জুন ২০১৬।
3. 1 2  ""Genova per voi" all'Eurovision song contest"। *ইল সেক্কোলো দিসানভেজিমো*। ১৪ মে ২০১৬। ১৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২১ জুন ২০১৬।
4. 1 2  "Federica Abbate non si nasconde più dietro i grandi successi: "Sogno di scrivere per la Pausini ma ora canto le mie canzoni""। *টিজিকম২৪*। ১৭ মে ২০১৬। সংগ্রহের তারিখ ২১ জুন ২০১৬।
5. ↑

বহিঃসংযোগ
---------

* অলমিউজিকে ফেদেরিকা আব্বাতে
* Discogs এ ফেদেরিকা আব্বাতে

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইতালি

 |
| অন্যান্য | 
* মিউজিকব্রেইন্‌জ শিল্পী

 |
জিলেট ব্রান্ডের কিছু পণ্য

**জিলেট** কিং কেম্প জিলেট উদ্ভাবিত শেভিং প্রোডাক্ট। সারা বিশ্বে জিলেটের প্রোডাক্ট খুব জনপ্রিয়।

ইতিহাস
------

Gillette double-edged safety razor series
ফ্রেডরিক কেম্ফি ও অটো কেম্ফি নামের দুই বন্ধু সেফটি রেজরের পেটেন্ট পেয়ে ‘স্টার রেজর কোম্পানি’র অধীনে সেফটি রেজর বানানো শুরু করেন। সেই সফলতায় অনুপ্রাণিত হয়ে কিং কেম্প জিলেট ১৯০১ সালে নিজের উদ্ভাবিত ও নকশা করা এক নতুন ধরনের সেফটি রেজরের পেটেন্ট আবেদন জমা দেন যা ১৯০৪ সালে অনুমোদন পায়। জিলেটের নতুন নকশাটি ছিল দ্বিমুখী ব্লেডসংবলিত। প্রথম বিশ্বযুদ্ধে মার্কিন সেনাদের দাড়ি কামানোর ব্লেড সরবরাহ করার টেন্ডারটি পান কিং কেম্প জিলেট। তিনি প্রথম বিশ্বযুদ্ধে কেবল মার্কিন সেনা দলেই ৩৫ লাখ সেফটি রেজর সরবরাহ করেন।

আরও পড়ুন
---------

* "King C. Gillette, The Man and His Wonderful Shaving Device" by Russell Adams (1978), published by Little Brown & Co. of Boston, Massachusetts, U.S.

তথ্যসূত্র
---------

1. ↑  *শেভিং রেজার  ওয়েব্যাক মেশিনে আর্কাইভকৃত ২০২০-০৫-১৫ তারিখে*,নাইর ইকবাল, দৈনিক প্রথম আলো। ঢাকা থেকে প্রকাশের তারিখ: ২২-০৩-২০১৩ খ্রিস্টাব্দ।

বহিঃসংযোগ
---------

* প্রাতিষ্ঠানিক ওয়েবসাইট
**রোশনি চোপড়া** হলেন একজন ভারতীয় অভিনেত্রী, টেলিভিশন উপস্থাপক। তিনি এনডিটিভি ইমাজিনে প্রচারিত একটি আপাতবাস্তব টেলিভিশন অনুষ্ঠান *দিল জিতেগী দেশি গার্ল* এর উপস্থাপক। তিনি জি টিভিতে প্রচারিত *কসম সে* নামক টেলিভিশন ধারাবাহিকে পিয়া নামক একটি চরিত্র, যেটি কেন্দ্রীয় তিন চরিত্রের একটি, সেটিতে অভিনয় করেছেন।

ক্যারিয়ার
----------

রোশনি চোপড়া জি টিভিতে প্রচারিত *কসম সে* নামক টেলিভিশন ধারাবাহিকের প্রধান তিন মহিলা চরিত্রের একজন পিয়ার (যে নায়িকা বনি ওয়ালিয়ার ছোট বোন) চরিত্রে অভিনয় করার মাধ্যমে টেলিভিশন জগতে প্রবেশ করেছেন। তিনি আওয়ার ওউন ইংলিশ হাই স্কুলের একজন প্রাক্তন শিক্ষার্থী। তিনি *ফোর্থ আম্পায়ার* নামে পরিচিত দূরদর্শনে প্রচারিত পূর্ব-ম্যাচ ক্রিকেট অনুষ্ঠানের উপস্থাপকও ছিলেন। ২০০৪ সালে *ইন্ডিয়া'স গট ট্যালেন্ট* নামক টেলিভিশন অনুষ্ঠানের (যেটি *গট ট্যালেন্ট* নামক মার্কিন অনুষ্ঠানের ভারতীয় সংস্করণ) তিনজন বিচারকের একজন ছিলেন।

চোপড়া চলচ্চিত্র পরিচালক বিক্রম ভাটের চলচ্চিত্রে, *ফির*-এ অভিনয় করেছেন, যেটি ২০১১ সালের ১২ই আগস্ট তারিখে মুক্তি পেয়েছিল। তিনি ২০০৯-১০ সালে সনি এন্টারটেইনমেন্ট টেলিভিশনে প্রচারিত *কমেডি সার্কাস তিন কা তড়কা* নামক অনুষ্ঠানটি পরিচালনা করেছেন। অতঃপর তিনি স্টার স্পোর্টসে প্রচারিত *হিরোস - মোমেন্টস অ্যান্ড মেমোরিজ* নামক অনুষ্ঠানে উপস্থাপনার দায়িত্ব পালন করছেন। তিনি সনি এন্টারটেইনমেন্ট টেলিভিশনে প্রচারিত জনপ্রিয় ভৌতিক টেলিভিশন ধারাবাহিক *আহট* -এর একটি পর্ব *মৌত কা খেল* এ অভিনয় করেছেন।[*কখন?*] তিনি কালার্স টিভিতে প্রচারিত *কমেডি নাইটস উইথ কপিল* নামক সাপ্তাহিক টেলিভিশন অনুষ্ঠানে কাজ করেছেন। অতঃপর তিনি সনি এন্টারটেইনমেন্ট টেলিভিশনে প্রচারিত *দ্য ড্রামা কোম্পানির* একটি পর্বে কাজ করেছেন। সম্প্রতি তিনি একই চ্যানেলে কপিল শর্মার উপস্থাপনায় জনপ্রিয় কৌতুক অনুষ্ঠান *দ্য কপিল শর্মা শো*-এর একটি পর্বে অভিনয় করেছেন।

২০১১ সালের ২৯শে জানুয়ারি তারিখে, স্টার প্লাসে প্রচারিত অনুষ্ঠানে *পেয়ার মে টুইস্ট* এ কাজ করেছেন।

ব্যক্তিগত জীবন
--------------

রোশনি চোপড়া ১৯৮০ সালের ২রা নভেম্বর তারিখে ভারতের নতুন দিল্লিতে রবি চোপড়া এবং মঞ্জু চোপড়ার ঘরে জন্মগ্রহণ করেছিলেন। দিয়া চোপড়া নামে তাঁর একজন বোন রয়েছেন, যিনি একজন অভিনেত্রী। চোপড়া চলচ্চিত্র নির্মাতা সিদ্ধার্থ আনন্দ কুমারকে বিবাহ করেছেন। তিনি ২০১২ সালের ৫ই নভেম্বর তারিখে এক পুত্র সন্তানের জন্ম দিয়েছেন, যার নাম জয়বীর। তিনি ২০১৬ সালের ১৮ই আগস্ট তারিখে তার দ্বিতীয় পুত্র সন্তানের জন্ম দিয়েছেন, যার নাম রিয়ান। তিনি জনপ্রিয় বলিউড চলচ্চিত্র নির্মাতা যশ চোপড়ার পরিবারের একজন সদস্য।

তথ্যসূত্র
---------

1. ↑  "Roshni Chopra bags Desi Girl title"। Hindustan Times। ২২ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১০।
2. ↑  "Desi Girl' Roshni Chopra now eyes Hollywood"। IANS। ৯ জুলাই ২০১০ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১০।
3. ↑  "Star Plus gets ready with two weekend shows"। ২০১১-০১-১২ তারিখে মূল থেকে আর্কাইভ করা। সংগ্রহের তারিখ ২০১১-০১-২৫।
4. ↑  Mattoo, Seema (১০ জুলাই ২০১৬)। "Roshni Chopra expecting her second child"। *The Times of India*। সংগ্রহের তারিখ ২০১৬-০৭-১৩।

বহিঃসংযোগ
---------

* ইন্টারনেট মুভি ডেটাবেজে রোশনি চোপড়া (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| অন্যান্য | 
* ট্রোভ (অস্ট্রেলিয়া)
	+ ১

 |
**খুর মাকসার** (আরবি: خور مكسر‎‎) হলো ইয়েমেনের এডেন গভর্নরেটের একটি জেলা। ২০০৩ সালের হিসাবে এ জেলার জনসংখ্যা ৪৭,০৪৪ জন ছিল।

ইতিহাস
------

এডেন কলোনির অংশ হিসেবে খুর মাকসার ব্রিটিশ বাহিনীর একটি সামরিক ঘাঁটি ছিল। সেখানে তারা একাধিক ব্যারাক তৈরি করেছিল। ১৯২৭ সালে রয়্যাল এয়ার ফোর্স জেলায় চলে আসার পর এর গুরুত্ব আরও জোরদার হয়। তারা বিমান বাহিনীর সৈন্যদের থাকার জন্য বিমানবন্দর এবং কিছু সামরিক ক্যাম্প নির্মাণ করে।

দ্বিতীয় বিশ্বযুদ্ধের পর খুর মাকসাকে আধুনিক ইংরেজী শৈলী অনুসারে প্রয়োজনীয় সুযোগ-সুবিধাসহ পরিকল্পিত ও নির্মিত হয়। সামরিক বিমানবন্দরটি সংস্কার করা হয়। একটি নতুন বিমানবন্দর তৈরি করা হয়, যা আজ এডেন আন্তর্জাতিক বিমানবন্দর নামে পরিচিত। এরপর বেশ কয়েকটি কাঠের ঘর নির্মাণ করা হয়, যার মধ্যে কয়েকটি দোতলা এবং কিছু একতলা। যা ইংরেজ স্থাপত্যের বাড়ি ধরা হয়। এলিজাবেথ-২ হাসপাতাল নির্মাণ করা হয়, যা এডেনের হাসপাতাল।

১৯৫০ এর দশকের শেষের দিকে জেলায় আল-শাবাত (ইংরেজি "দ্য শপস" থেকে) নামক এলাকা নির্মিাণ করা হয়। এতে বেশ কয়েকটি বড় অ্যাপার্টমেন্ট বিল্ডিং ছিল। নতুন করে রাস্তা পাকা করা হয়। স্কুল, পাবলিক কলেজ, পাবলিক পার্ক, ক্যাসিনো, ডিস্কোথেক, সিনেমা এবং হোটেলের মতো সহায়ক সব সুবিধা তৈরি করা হয়। এগুলো পূর্ব সুয়েজের ব্রিটিশ সামরিক ঘাঁটিতে সৈন্যদের সেবা করার জন্য নির্মিত হয়। অতএব, খুর মাকসার জেলা ব্রিটিশ সৈন্য এবং ব্রিটিশ অফিসারদের জন্য আধুনিক ধাঁচের বাড়ির অন্যতম সেরা পাড়ায় পরিণত হয়। ১৯৬০ এর দশকের শুরুতে জল, বিদ্যুৎ, টেলিযোগাযোগ এবং পয়ঃনিষ্কাশনের মতো জনসাধারণের পরিষেবাগুলি সম্পূর্ণ এবং পুনর্নবীকরণ করা হয়। খুর মাকসারের সাতটি সামরিক ক্যাম্প সম্পূর্ণ সজ্জিত ক্যাম্পে প্রসারিত করা হয়।

জলবায়ু
-------

খাওর মাকসার জেলায় গ্রীষ্মকাল দীর্ঘ হয়। সেই সাথে গরম বেশি পড়ে। বেশিরভাগ সময় আকাশ মেঘলা থাকে। শীতকালও দীর্ঘ হয়। উষ্ণ, মৃদু, বাতাস প্রবাহিত হয় এবং বেশিরভাগ সময় আকাশ পরিষ্কার থাকে। বলতে গেলে সারা বছর শুষ্ক থাকে। সারা বছর ধরে তাপমাত্রা সাধারণত ৭৫°F থেকে ৯৬°F থাকে। খুব কম সময় ৭২°F এর নিচে বা ৯৮°F এর উপরে থাকে।

দর্শনীয় স্থান
--------------

খুর মাকসার জেলার উত্তর-পশ্চিমে ১৪৯ মাইল (বা ২৪০ কিমি) দূরে জাবিদের ঐতিহাসিক শহর অবস্থিত। এটি ইউনেস্কো ওয়ার্ল্ড হেরিটেজের অংশ। এর পাশে দেখার মতো এডেন, ক্রেটার, আল মা'আল্লা, আত তাওয়াহি এবং আল মানসুরাহ শহর আছে।

ভ্রমণ
-----

গরম-আবহাওয়ার কারণে এ জেলায় পরিদর্শনের সর্বোত্তম সময় হল অক্টোবরের শেষ থেকে মার্চের শেষের দিকে।

যুদ্ধ
-----

এ জেলায় হুতি যোদ্ধারা নিজেদের নিয়ন্ত্রণ রেখেছে।

ভাষা
----

খুর মাকসা জেলার অধিকাংশ নাগরিক আরবি ভাষায় কথা বলে। কিছু লোক ইংরেজি, ফার্সি ভাষায় কথা বলে।

তথ্যসূত্র
---------

1. ↑  "Districts of Yemen"। Statoids। সংগ্রহের তারিখ অক্টোবর ১৭, ২০১০।
2. 1 2  "Khawr Maksar Climate, Weather By Month, Average Temperature (Yemen) - Weather Spark"। *weatherspark.com* (ইংরেজি ভাষায়)। সংগ্রহের তারিখ ২০২২-১১-১১।
ফিলিপিন্স দেশের রন্ধনশৈলীর অন্তর্গত **রোসকাস** বা **বিসকোচো দে রস্কাস** হল আঞ্চলিক লেইতে প্রদেশে নির্মিত একটি প্যাস্ট্রি কুকি, অর্থাত **খাস্তা বিস্কুট** জাতীয় খাবার। খাবারের এই পদটি প্রধানত ফিলিপিন্সের *বারুগো* এবং *কারিগারা* শহর থেকে উদ্ভূত হয়েছে এবং দেশের অন্যন্য অংশে প্রসারিত হয়েছে। এই রোসকাস প্রস্তুতির প্রধান উপাদানগুলি হল লার্ড (একপ্রকার ফ্যাটজাতীয় উপাদান), মৌরি, ময়দা, চিনি, মাখন এবং ডিম।    রোসকাস অর্ধচন্দ্রাকার বা পেনানুলার বলয়-এর (যে বলয়ের কিছুটা অংশ কাটা) আকৃতিবিশিষ্ট হয়। স্প্যানিশ ভাষায় *রোসকাস* কথার অর্থ হল *রিং* বা গোলাকার আকৃতিবিশিষ্ট বস্তু। তাই এই খাবারটির এইরূপ নামকরন হয়েছে। প্রতিটি রোসকাস, ভাপানোর আগে বা বেক করার আগে অর্ধেক করে কাটা হয় এবং দুটি পৃথক কনুই-আকৃতির কুকি বা খাস্তা বিস্কুটের আকার দেওয়া হয়। 

এটি ফিলিপিন্সের স্থানীয় খাবার *প্যাসালুবং প্যাস্ট্রি কুকি* -এর একটি প্রকার হিসাবে বিবেচিত হয়। কেউ কেউ দাবি করেন যে এই খাস্তা বিস্কুট বা কুকিটির উৎপত্তির ইতিহাস স্প্যানিশ ঔপনিবেশিক সময়কালের সাথে জড়িত।  আবার কোন কোন ইতিহাসবিদের ইঙ্গিত অনুযায়ী ফিলিপিন্সের *লেইতে* প্রদেশের বারুগো শহরে রোসকাস তৈরির সূচনা হয়। প্রধানত ১৯৬০ এর দশকের শেষের দিকে এই খাবারের উৎপত্তি বলে মান্য করা হয়। এই সময় বিদেশ থেকে আগত কিছু অভিবাসীদের হাত ধরে এই রান্নার পদ উদ্ভব হয় ও বিকশিত হয়। স্থানীয় অঞ্চলে এর সাফল্যের ফলে পার্শ্ববর্তী অঞ্চলের লোকেরাও তাদের রন্ধনশৈলী অনুসরন করে এই খাবারটি বানাতে থাকে। *ক্যারিগারা* শহর এবং *সমর* প্রদেশের দূরবর্তী শহর *ক্যালবায়োগ* -এও এই খাস্তা বিস্কুটের জনপ্রিয়তা বাড়তে থাকে। রোসকাসের মূল উৎপত্তির সঠিক ঘটনাক্রম এবং কিভাবে এই খাবারটি বিকশিত রয়েছে সে সম্পর্কে কোন নির্দিষ্ট তথ্য অবশ্য পাওয়া যায়নি। গবেষকরা এখনও এবিষয়ে খোঁজ করে চলেছেন। লোকপ্রিয় *খাস্তা বিস্কুট* বা *কুকি* -র এই পদটি ফিলিপিন্সের খাদ্যশৈলীতে এক গুরুত্বপূর্ণ সংযোজন।

তথ্যসূত্র
---------

1. ↑  ""Roscas" makers in Barugo reels on drop of sales | Leyte Samar Daily News"। *www.leytesamardailynews.com* (ইংরেজি ভাষায়)। আগস্ট ২১, ২০১৪। সংগ্রহের তারিখ ফেব্রুয়ারি ১৮, ২০১৭।
2. ↑  "6 Native Delicacies You Should Taste When in Leyte | Trip the Islands | Travel the Best of the Philippines"। *triptheislands.com* (ইংরেজি ভাষায়)। সংগ্রহের তারিখ ফেব্রুয়ারি ১৮, ২০১৭।
3. ↑  "Biscocho"। *About Filipino Food*। সংগ্রহের তারিখ জানুয়ারি ৩০, ২০১৯।
4. ↑  de Veyra, Jojo Soria (ফেব্রুয়ারি ১৩, ২০১৭)। "Travel and Pop Semiotics: The Romance in Leyte's Broken Rings"। *diskurso* (ইংরেজি ভাষায়)। সংগ্রহের তারিখ এপ্রিল ৫, ২০২১।
5. ↑  "Rice cakes, roscas, and more eats at the Samar Food Fest"। *GMA News Online* (ইংরেজি ভাষায়)। সংগ্রহের তারিখ ফেব্রুয়ারি ১৮, ২০১৭।
6. ↑  Convergence for Enterprise Development, GREAT Women Project (জানুয়ারি ২০১৩)। "Kneading Success for Barugo Roscas-Making" (পিডিএফ)। *Philippine Commission on Women Digital Library*। ফেব্রুয়ারি ১৮, ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ফেব্রুয়ারি ১৮, ২০১৭।
খুর্দা রোড রেলওয়ে স্টেশন
**খুর্দা রোড** হল ভারতের ওড়িশা রাজ্যের ভুবনেশ্বরের একটি গুরুত্বপূর্ণ রেলওয়ে জংশন স্টেশন। এটি জাটানিতে কাজ করে, যা খুরদা রোড নামেও পরিচিত।

ইতিহাস
------

১৮৯৩ থেকে ১৮৯৬ সময়কালে, ১,২৮৭ কিমি (৮০০ মা)ইস্ট কোস্ট স্টেট রেলওয়ের নির্মিত এবং যান চলাচলের জন্য উন্মুক্ত করা হয়েছিল। এটি ব্রাহ্মণী, কাঠজোদি, কুয়াখাই এবং বিরূপার মতো নদী জুড়ে কয়েকটি বৃহত্তম সেতু নির্মাণের প্রয়োজন ছিল। বেঙ্গল নাগপুর রেলওয়ে কটকে করতে এর লাইন চালু হয়েছিল ১জানুয়ারি ১৮৯৯

খুর্দা রোড-পুরী ট্রাফিক লাইনটি ১ ফেব্রুয়ারি ১৮৯৭ খোলা হয়েছিল।

৫১৪ কিমি (৩১৯ মা) ইস্ট কোস্ট স্টেট রেলওয়ের দীর্ঘ উত্তর অংশটি ১৯০২ সালে বিএনআর এর সাথে একীভূত হয়।

### রেলওয়ে পুনর্গঠন

বেঙ্গল নাগপুর রেলওয়ে ১৯৪৪ সালে জাতীয়করণ করা হয়। ইস্টার্ন রেলওয়ে ১৪ এপ্রিল ১৯৫২-এ ইস্ট ইন্ডিয়ান রেলওয়ে কোম্পানির পূর্বে মুঘলসরাই এবং বেঙ্গল নাগপুর রেলওয়ের অংশ নিয়ে গঠিত হয়েছিল। ১৯৫৫ সালে, দক্ষিণ পূর্ব রেলওয়ে পূর্ব রেলওয়ে থেকে খোদাই করা হয়েছিল। এটি লাইনগুলি নিয়ে গঠিত যা বেশিরভাগই আগে BNR দ্বারা পরিচালিত হয়েছিল। 2003 সালের এপ্রিলে শুরু হওয়া নতুন অঞ্চলগুলির মধ্যে ছিল পূর্ব উপকূল রেলওয়ে এবং দক্ষিণ পূর্ব মধ্য রেলওয়ে। এই দুটি রেলপথই দক্ষিণ পূর্ব রেলওয়ে থেকে খোদাই করা হয়েছিল।

রেলওয়ে বিভাগ
-------------

খুর্দা রোড ইস্ট কোস্ট রেলওয়ের তিনটি বিভাগের মধ্যে একটি।

তথ্যসূত্র
---------

1. 1 2  "Major Events in the Formation of S.E. Railway"। South Eastern Railway। ১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-০১-০২।
2. ↑  "History"। East Coast Railway। ৩১ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২০১৩-০১-০২।
3. ↑  "IR History: Part - III (1900–1947)"। IRFCA। সংগ্রহের তারিখ ২০১২-১১-২১।
4. 1 2 3 4  "Geography – Railway Zones"। IRFCA। সংগ্রহের তারিখ ২০১২-১১-২১।
5. ↑  "IR History: Part - IV (1947-1970)"। IRFCA। সংগ্রহের তারিখ ২০১২-১১-২১।
**গোল্ডেন হর্ন মেট্রো ব্রিজ** (তুর্কি: হালিয়া মেট্রো ক্রিপিসি) তুরস্কের ইস্তাম্বুলের গোল্ডেন হর্নের উপরে নির্মিত ইস্তাম্বুল মেট্রোর এম২ লাইনের অন্তর্গত একটি কেবল স্থিত সেতু। এটি ইস্তাম্বুলের ইউরোপীয় দিকের বায়োয়ালু এবং ফাতিহ জেলাকে সংযুক্ত করে এবং গালতা সেতু এবং আতাতার্ক সেতুর মাঝে, আতাতার্ক সেতু থেকে প্রায় ২০০ মিটার (৬০০ ফুট) পূর্বের দিকে অবস্থিত। এটি গোল্ডেন হর্ন অতিক্রমকারী চতুর্থ সেতু এবং ১৫ ফেব্রুয়ারি, ২০১৪ সালে পরিষেবাতে প্রবেশ করেছে। সেতুটি ফাতিহ জেলার (এম২ লাইনের দক্ষিণ প্রান্তে) ইয়েনিকাপা পরিবহনের কেন্দ্রের সাথে সারেয়ার জেলার (এম২ লাইনের উত্তর প্রান্তে) হ্যাকোসমান মেট্রো স্টেশনের মধ্যে সরাসরি সংযোগ স্থাপন করে।

প্রকল্প
-------

সাধারণ কর্মসূচিতে সেতু প্রকল্পের উপস্থিতি ১৯৫২ সালে থেকে রয়েছে। নগরীর স্মৃতিসৌধ সংরক্ষণ বোর্ড পর্ষদ (মনুমেন্ট প্রোটেকশন বোর্ড) কর্তৃক মেট্রো লাইনের অনুমোদনের পরে এবং মেট্রো লাইন সম্পর্কিত সুড়ঙ্গগুলি সমাপ্ত হওয়ার পরে, গোল্ডেন হর্ন জুড়ে বিস্তৃত মেট্রো সেতুর জন্য একটি নির্মাণের দরপত্র হর্ন মেট্রোপলিটন পৌরসভা দ্বারা প্রকাশিত হয়। ২০০৫ সালের মধ্যে, মোট ২১ টি প্রস্তাব স্মৃতিসৌধ সংরক্ষণ পর্ষদে জমা দেওয়া হয়; তবে কোনওটিই শহরের দিগন্ত রেখার সাথে যথেষ্ট পরিমাণে সাদৃশ্যপূর্ণ হতে পারে নি। স্থপতি হাকান কারান দ্বারা নির্মিত একটি সফল নকশা প্রথম থেকেই বিতর্কিত ছিল। ২০০৯ সালের নভেম্বরে, সেতুর স্তম্ভের উচ্চতা প্রাথমিকভাবে প্রস্তাবিত উচ্চতা ৮২ মিটার (২৬৯ ফুট) থেকে কমিয়ে ৬৫ মিটার (২১৩ ফুট) করা হয়, কারণ পূর্বের উচ্চতায় ইউনেস্কোর বিশ্ব ঐতিহ্য স্থানের তালিকা থেকে ইস্তাম্বুলকে অপসারণের হুমকি ছিল। তারের শীর্ষ স্তরটি ৬৩ থেকে ৫৫ মিটার (২০৭ থেকে ১৮০ ফুট) পরিবর্তন করা হয় এবং পরে জুলাই ২০১১ সালে এটিকে আরও নিচে নামিয়ে করা হয় ৪৭ মিটার (১৫৪ ফুট)। এই সংশোধিত নকশাটি ফেব্রুয়ারি ২০১২ সালে অনুমোদিত হয়।

তথ্যসূত্র
---------


উইকিমিডিয়া কমন্সে **হালিচ মেট্রো সেতু** সংক্রান্ত মিডিয়া রয়েছে।

1. 1 2  ""Haliç Metro Geçiş Köprüsü" açılışa hazır"। *Hürriyet* (Turkish ভাষায়)। ২০১৪-০১-১৭। সংগ্রহের তারিখ ২০১৪-০২-০৩। উদ্ধৃতি শৈলী রক্ষণাবেক্ষণ: অচেনা ভাষা (link)
2. 1 2 3  "Haliç metro Hattı" (Turkish ভাষায়)। İstanbul Büyükşehir Belediyesi। ২০১৩-১২-১৩ তারিখে মূল থেকে আর্কাইভ করা। সংগ্রহের তারিখ ২০১৪-০২-০৩। উদ্ধৃতি শৈলী রক্ষণাবেক্ষণ: অচেনা ভাষা (link)
3. 1 2 3 4  "Low profile"। Bridge Design & Engineering। ২০১৩-০৫-১৪। ২০১৪-০২-২২ তারিখে মূল থেকে আর্কাইভ করা। সংগ্রহের তারিখ ২০১৪-০২-০৩।
4. ↑  "Haliç Metro Crossing Bridge"। halicmetrokoprusu.com। ২০১৪-০১-২৬ তারিখে মূল থেকে আর্কাইভ করা। সংগ্রহের তারিখ ২০১৪-০২-০৪।
5. ↑  "Haliç, Yenikapıyı, Hacıosman'a bağladı"। *Hürriyet* (Turkish ভাষায়)। ২০১৪-০২-১৫। সংগ্রহের তারিখ ২০১৪-০২-১৫। উদ্ধৃতি শৈলী রক্ষণাবেক্ষণ: অচেনা ভাষা (link)
6. 1 2  Korkut, Sevgi (২০১৩-০৯-২২)। "[Photo story] Haliç Metro Transit Bridge prepared for test drive"। *Today's Zaman*। ২০১৪-০২-২২ তারিখে মূল থেকে আর্কাইভ করা। সংগ্রহের তারিখ ২০১৪-০২-০৫।

বহিঃসংযোগ
---------
| বাংলা ব্যাকরণ |
| --- |
| ইতিহাস |
| ধ্বনিতত্ত্ব |
| * বাংলা বর্ণমালা
* ধ্বনির পরিবর্তন
* ণত্ব বিধান ও ষত্ব বিধান
* সন্ধি
* বাংলা উচ্চারণের নিয়ম
* বাংলা শ্বাসাঘাত
 |
| রূপতত্ত্ব/শব্দতত্ত্ব |
| * শব্দ
* পদ
* উপসর্গ
* প্রকৃতি ও প্রত্যয়
* ধাতু
* ধাতুগণ
* বচন
* শব্দদ্বিত্ব
* বাংলা শব্দভাণ্ডার
* অনুসর্গ
* কারক
* বিভক্তি
* শব্দের শ্রেণীবিভাগ
* বাংলা অনুজ্ঞা
 |
| বাক্যতত্ত্ব |
| * বাচ্য
* উক্তি ও উক্তি পরিবর্তন
* বাগধারা
* প্রবাদ-প্রবচন
* যতিচিহ্ন
 |
| অর্থতত্ত্ব |
| * অভিধানতত্ত্ব
 |
| 
ছন্দ ও অলংকার |
| * বাংলা ছন্দ
* বাংলা অলংকার
 |
| * দে
* স
 |

**সংযোজক পদ** বা **যোজক পদ** হলো সে সকল শব্দ, যা পদ, বর্গ বা বাক্যকে সংযুক্ত করে। বৃহৎ অর্থে এটি বাংলা অব্যয় পদের অংশ, তাই একে **সংযোজক অব্যয়**ও বলে।

বিভিন্ন প্রকার সংযোজক
---------------------

### সাধারণ সংযোজক

সংযোজক পদের মধ্যে এটিই হলো প্রধান ও প্রাথমিক পদ। এই ধরনের সংযোজক পদ দুটি শব্দ বা বাক্যকে যুক্ত করে। যেমন- ও, এবং।

**উদাহরণ:**  
 রহিম **ও** করিম এই কাজটি করেছে।  
 জলদি দোকানে যাও **এবং** পাউরুটি কিনে আনো। 

### বিকল্প সংযোজক

এই ধরনের সংযোজক পদ একাধিক শব্দ বা বাক্যের মধ্যে বিকল্প নির্দেশ করে। এ ধরনের পদ সাধারণত না-বাচক হয়। যেমন- বা, অথবা, না-কি (নাকি), না-হয় (না হয়), আর।

**উদাহরণ:**  
 লাল **বা** নীল কলমটা আনো।  
 চা **না-হয়** কফি খান। 

### বিরোধ সংযোজক

এই ধরনের সংযোজক পদ বাক্যের দুটি অংশের সংযোগ ঘটায় এবং প্রথম বাক্যের বক্তব্যের সঙ্গে বিরোধ তৈরি করে। যেমন- কিন্তু, তবে, তবু, তবুও, যদি, যত, তত, সুতরাং, অতএব।

**উদাহরণ:**  
 এত পড়লাম, **কিন্তু** পরীক্ষায় ভালো করতে পারলাম না।  
 তাকে আসতে বললাম, **তবু** এল না। 

### কারণ সংযোজক

এই ধরনের সংযোজক পদ বাক্যের এমন দুটি অংশের মধ্যে সংযোগ ঘটায়, যার একটি অন্যটির কারণ হয়। যেমন- কারণ, তাই, এভাবে, ফলে।

**উদাহরণ:**  
 জিনিসের দাম বেড়েছে, **কারণ** চাহিদা বেশি।  
 বসার সময় নেই, **তাই** যেতে হচ্ছে। 

### সাপেক্ষ সংযোজক

এ ধরনের সংযোজক পদ একে অন্যের পরিপূরক হয়ে বাক্যে ব্যবহৃত হয়। সাধারণত দুটি বিরোধ সংযোজক পদ বাক্যের দুই স্থানে ব্যবহৃত হয়েও একই আচরণ করলে তা সাপেক্ষ সংযোজক হয়। যেমন- যদি...তবে, যত...তত।

**উদাহরণ:**  
 **যদি** রোদ ওঠে, **তবে** রওনা দেবো।  
 **যত** পড়ছি, **ততই** নতুন করে জানছি।

তথ্যসূত্র
---------

1. 1 2 3 4 5 6  বাংলা ভাষার ব্যাকরণ ও নির্মিতি, নবম-দশম শ্রেণি, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ। ২০২১ সংস্করণ।
**নেবুলাইজার** (আমেরিকান ইংরেজি)  বা **নেবুলাইসার** (ব্রিটিশ ইংরেজি)  একটি ওষুধ সরবরাহকারী যন্ত্র যা ফুসফুসে শ্বাস নেওয়া কুয়াশার আকারে ওষুধ পরিচালনা করতে ব্যবহৃত হয়। নেবুলাইজারগুলি সাধারণত হাঁপানি, সিস্টিক ফাইব্রোসিস, সিওপিডি এবং অন্যান্য শ্বাসযন্ত্রের রোগ বা ব্যাধিগুলির চিকিত্সার জন্য ব্যবহৃত হয়। এটি অক্সিজেন, সংকুচিত বায়ু বা শ্রবণাতীত শব্দ শক্তি ব্যবহার করে দ্রবণ এবং সাসপেনশনগুলিকে ছোট ছোট অ্যারোসল ফোঁটায় বিভক্ত করে যা ডিভাইসের মুখপত্র থেকে শ্বাস নেওয়া হয়। অ্যারোসল হল গ্যাস এবং কঠিন বা তরল কণার মিশ্রণ।

মেডিকেল ব্যবহার
---------------

 নেবুলাইজেশনের আরেকটি রূপ
### নির্দেশিকা

হাঁপানির বিভিন্ন নির্দেশিকা, যেমন গ্লোবাল ইনিশিয়েটিভ ফর অ্যাজমা গাইডলাইনস [জিআইএনএ], অ্যাজমা ব্যবস্থাপনার ব্রিটিশ নির্দেশিকা, কানাডিয়ান পেডিয়াট্রিক অ্যাজমা কনসেনসাস গাইডলাইনস, এবং অ্যাজমা রোগ নির্ণয় ও চিকিত্সার জন্য মার্কিন যুক্তরাষ্ট্রের নির্দেশিকা প্রতিটির জায়গায় মিটারযুক্ত ডোজ ইনহেলারের সুপারিশ করে। নেবুলাইজার-বিতরিত থেরাপি।  ইউরোপীয় রেসপিরেটরি সোসাইটি স্বীকার করে যে যদিও হাসপাতালে এবং বাড়িতে নেবুলাইজার ব্যবহার করা হয় তারা পরামর্শ দেয় যে এই ব্যবহারের বেশিরভাগই প্রমাণ-ভিত্তিক নাও হতে পারে।

আরো দেখুন
---------

* উত্তপ্ত আর্দ্রতা উচ্চ-প্রবাহ থেরাপি
* ইনহেলার
* হিউমিডিফায়ার
* ভেপোরাইজার
* মেডিকেল ইনহেল্যান্টদের তালিকা
* ছিটানোর বোতল

তথ্যসূত্র
---------

1. ↑  Medical Dictionary। "Nebulizer"। সংগ্রহের তারিখ ২০১০-১১-০১।
2. ↑  British Spelling of Nebulizer Medical Dictionary। "Definition"। ২০১০-০৭-০১ তারিখে মূল থেকে আর্কাইভ করা। সংগ্রহের তারিখ ২০১০-১১-০১।
3. ↑  Clark NM, Houle C, Partridge MR, Leo HL, Paton JY (২০১০)। "The puzzle of continued use of nebulized therapy by those with asthma": 3–7। ডিওআই:10.1177/1479972309357496 অবাধে প্রবেশযোগ্য। পিএমআইডি 20103617।
4. ↑  Boe J, Dennis JH, O'Driscoll BR, ও অন্যান্য (জুলাই ২০০১)। "European Respiratory Society Guidelines on the use of nebulizers": 228–42। ডিওআই:10.1183/09031936.01.00220001 অবাধে প্রবেশযোগ্য। পিএমআইডি 11510796।